Salḥi.M.A «d abrid i yeḍfer umsawal aken ad d-yeḥku inḍruyen n teḥkayet. Yezmer umsawal ad yeḥku ineḍruyen akken mseḍfaren di teḥkayet, yezmer d aɣen ad issizwer ineḍruyen ɣef wiyeḍ, yezmer ad yisifses tasiwelt neɣ ad tt-yerr d taẓayant, ad tifsus tsiwelt mi ara ttemseḍfaren yinḍruyen wa deffir wayeḍ. iwakken ad tilli tesiwelt fessuset, ilaq ad yilli ulac aṭas n uglam d yiwenniten, d yidiwenniyen gar yiwudam. Ad taẓẓay tsiwelt ma yella umsawal itteglam-d aṭas (ama d yiwudam, d adeg neɣ d ayen nniḍen ) Maḥsub d aglam d yiwenniten d yidiwenniyen, ur yettaǧǧa ara inḍruyen ad mseḍfaren wa deffir wa , d nutni i yettaǧǧan taḥkayet ad tiɣzif, d tsiwelt ad teẓẓay »23